SUSITIKIMAS SU LIETUVOS RESPUBLIKOS KONSTITUCIJOS KŪRĖJAIS 
BEI 
LIETUVOS RESPUBLIKOS KONSTITUCINIO TEISMO PIRMININKU
2014 m. sausio 22 dieną 13 val. Lietuvos Respublikos Seimo Konstitucijos komisija rengia susitikimą su Lietuvos Respublikos Konstitucijos kūrėjais bei Lietuvos Respublikos Konstitucinio Teismo pirmininku Romualdu Kęstučiu Urbaičiu. Susitikimas vyks Lietuvos Respublikos Seimo Konstitucijos salėje (I rūmai, III aukštas).

Susitikimo tikslas – pasidalinti prisiminimais apie Lietuvos Respublikos Konstitucijos kūrimą, įvertinti ir suprasti, kokia yra Lietuvos Respublikos Konstitucija šiandien. 
Pranešimus susitikimo metu skaitys Mykolo Romerio universiteto Teisės fakulteto Konstitucinės ir administracinės teisės instituto dėstytojas, universiteto emeritas prof.dr. Juozas Žilys, Nepriklausomybės akto signataras Romualdas Ozolas, Mykolo Romerio universiteto Teisės fakulteto Konstitucinės ir administracinės teisės instituto dėstytojas prof.dr. Vytautas Sinkevičius, Lietuvos Respublikos Konstitucinio Teismo pirmininkas Romualdas Kęstutis Urbaitis, pakviesti dalyvauti asmenys vienaip ar kitaip prisidėję prie Lietuvos Respublikos Konstitucijos kūrimo.
